Jei šeimoje nustatyta BRCA genų pažaida, vaikams atitinkamus tyrimus rekomenduojame atlikti jiems suaugus, moterims – nuo 20 metų. Genų mutacijų nustatymo reikšmė yra didelė ir apima ne tik fizinę riziką susirgti vėžiu Jums ar Jūsų šeimos nariams – jos žinojimas gali turėti ir psichologinės bei finansinės įtakos visai šeimai. BRCA genų mutacijos nešiotojo pirmos eilės giminaičiai turi daug didesnę vėžio išsivystymo riziką. Kiekvienas BRCA mutacijos nešiotojo vaikas turi 50 % tikimybę paveldėti šią mutaciją. Jei šeimos nariui vėžys pasireiškia iki 40 metų, vadinasi, yra padidėjusi rizika visai šeimai. Apie 50 % moterų, kurios turi mutacijų BRCA1 arba BRCA2 genuose, šeimos istorijoje nėra krūties ar kiaušidžių vėžio atvejų. Taigi jos neatkreipia dėmesio, kad gali būti vėžį sukeliančių mutacijų nešiotojos.